**BŪVUZRAUDZĪBAS DARBA UZDEVUMS**

* 1. **Būvniecības ieceres īstenošanas mērķis –** lai palielinātu videi draudzīga sabiedriskā transporta lietotāju skaitu, līdztekus mazinot sastrēgumus un privātā autotransporta negatīvo ietekmi uz vidi un gaisa kvalitāti, ir jārada apstākļi iedzīvotāju vēlmei izmantot sabiedrisko transportu, piedāvājot viņiem ērtus, mūsdienīgas kvalitātes standartiem un pasažieru prasībām atbilstošus transportlīdzekļus, vienlaicīgi padarot tramvaju satiksmi ātrāku un efektīvāku. Šādu mērķu īstenošanu veicinās zemās grīdas tramvaja (ZGT) izmantošana 11.tramvaju maršrutā, kas, savukārt pieprasa veikt līdzstrāvas elektroapgādes infrastruktūras renovāciju un pielāgošanu šo tramvaja modeļu tehniskajām prasībām un slodžu parametriem visas līnijas garumā. Tādējādi paredzamā projekta ietvaros jāizstrādā tehniskais risinājums jaunas vilces apakšstacijas izbūvei, kontakttīkla elektroapgādes kabeļu un 10kV ievada pārbūvei. Pasūtījums tiek veikts ar mērķi izveidot zemās grīdas tramvaja (ZGT) Škoda 15T tehniskajām prasībām piemērotu un energoefektīvu kontakttīkla barošanas shēmu ar drošu elektroapgādes rezervēšanas iespēju, izbūvējot jaunu vilces apakšstaciju ar saistīto 600V kabeļu tīklu un 10kV ievadu pārbūvi.

**Vispārīgas ziņas par objektu**

* 1. Būvniecības iecere paredz jaunas apakšstacijas ēkas izbūvi, elektroiekārtu un ar to saistīto inženiertīklu izbūvi atbilstoši būvprojekta ***“Apakšstacijas ēkas un elektroapgādes kabeļu izbūves Ezermalas ielā 11.tramvaja maršruta galapunktā “Mežaparks””*** (turpmāk – Objekts) risinājumiem un saskaņā ar būvniecības lokālā tāmē norādīto darbu apjomu un izmaksu sarakstu, ievērojot spēkā esošo normatīvo aktu prasības.
  2. Objekta adrese: Rīga, Meža prospekts. Kadastra Nr. 0100 084 2095.
  3. Būves grupa, galvenais lietošanas veids: I grupa, 1251 – Rūpnieciskās ražošanas ēkas.
  4. Būvprojekts ir pieejams pie Pasūtītāja elektroniskā un papīra formātā.

**Vispārīgie nosacījumi**

* 1. Izpildītājam jānodrošina būvuzraudzības veikšana Tramvaju vilces apakšstacijas ēkas, elektroapgādes un sakaru kabeļu izbūvei (*orientējošais būvuzraudzības laiks – 10 mēneši no atzīmes par būvdarbu uzsākšanas nosacījumu izpildi saņemšanas būvatļaujā*)(turpmāk – Būvuzraudzība).
  2. Izpildītājam jāveic Būvuzraudzība atbilstoši izstrādātajam būvprojektam, Būvniecības likumam, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, ar Ministru kabineta noteikumiem apstiprinātiem LBN, kuru piemērošana nepieciešama būvdarbu izpildē un Būvuzraudzības pakalpojuma sniegšanā, citiem būvniecības un Būvuzraudzības darbus regulējošiem normatīvajiem aktiem.
  3. Izpildītājam Objektā jāatrodas atkarībā no būvdarbu rakstura un objektīvās nepieciešamības, bet ne retāk kā 2 reizes nedēļā, neieskaitot būvsapulces un laiku pēc pasūtītāja pārstāvja uzaicinājuma. Izpildītāja minimālais darba laika ieguldījums objektā ne mazāk kā 16 stundas nedēļā.
  4. Pēc Pasūtītāja pārstāvja pieprasījuma Izpildītājam Objektā jāierodas nekavējoties, bet ne vēlāk kā 24 stundu laikā no pieprasījuma saņemšanas telefoniski vai elektroniski.
  5. Izpildītājam jānodrošina atbilstoši Būvuzraudzības veikšanai pietiekamā skaitā kvalificēts personāls.
  6. Nodrošināt objektā ar būvuzraudzības speciālistu:

11.1. ēku būvdarbu būvuzraudzībā (atbildīgais būvuzraugs);

11.2. elektroietaišu izbūves darbu būvuzraudzībā.

* 1. Izpildītājam jānodrošina kvalificēts personāls būvdarbu līgumā paredzēto būvdarbu uzraudzības veikšanai.
  2. Izpildītāja prombūtnes (darbinieka slimība, atvaļinājums, u.c.) laikā, vai darba līguma izbeigšanas gadījumā, Izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to rakstveidā informējot Pasūtītāju saskaņā ar iepirkuma līguma noteikumiem.

**Būvdarbu apraksts**

* 1. Būvniecības iecere paredz tramvaju vilces apakšstacijas ēkas, elektroapgādes un sakaru kabeļu izbūvi atbilstoši būvprojekta “*Apakšstacijas ēkas un elektroapgādes kabeļu izbūves Ezermalas ielā 11.tramvaja maršruta galapunktā “Mežaparks”*” (turpmāk – Būvprojekts) risinājumiem un būvdarbu apjomiem.
  2. Lai samazinātu risku neiekļauties plānotajā būvdarbu veikšanas termiņā un līdz ar to iekļautos kopējā Būvprojekta noteiktajā termiņā, Pasūtītājs nodrošina atsevišķu materiālu iegādi.
  3. Plānotais būvdarbu izpildes termiņš -10 (desmit) mēneši, skaitot no Rīgas domes Pilsētas attīstības departamenta atzīmes izdarīšanas būvatļaujā par būvdarbu uzsākšanas nosacījumu izpildi dienas līdz akta par būvdarbu pabeigšanu objektā parakstīšanas dienai. Objekta nodošana ekspluatācijā (tajā skaitā, Rīgas domes Pilsētas attīstības departamenta parakstīts akts par objekta pieņemšanu ekspluatācijā) atbilstoši normatīvajiem aktiem nevar būt garāka par 3 (trim mēnešiem) pēc akta par būvdarbu pabeigšanu objektā parakstīšanas dienas.

**prasības uzraudzības izpildei**

Izpildītājam, veicot Būvuzraudzību, papildus VBN prasībām Izpildītājam ir šādas Būvuzraudzības prasības izpildei:

* 1. Kopā ar Pasūtītāju, autoruzraugu, būvuzņēmēju un/vai viņu pilnvarotiem pārstāvjiem piedalīties būvdarbu vadības sanāksmēs. Sanāksmes var tikt organizētas attālināti vai klātienē. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem.
  2. Nodrošināt, lai paveikto būvdarbu kvalitāte un apjomi tiktu pienācīgi pārbaudīti (t.sk., iekļaujot Būvuzraudzības plānā kvalitātes pārbaužu grafiku) un dokumentēti. Izpildītājam jāseko, lai būvdarbi tiktu veikti plānotajā laikā un atbilstoši saskaņotajiem darbu veikšanas grafikiem.
  3. Kontrolēt būvdarbu izmaksu atbilstību pasūtītāja apstiprinātajām izmaksu tāmēm.
  4. Kontrolēt satiksmes organizācijas atbilstību būvdarbu vietā.
  5. Konsultēt Pasūtītāju jautājumos par būvniecības organizāciju, Būvdarbu izpildi un citiem saistītiem jautājumiem.
  6. Nodrošināt koordināciju un saziņu starp visām būvniecības procesā iesaistītajām pusēm, lai nodrošinātu efektīvu pāreju starp dažādiem projekta etapiem.
  7. Administrēt būvdarbu līgumu un nodrošināt, ka tiek izpildīti līguma punkti, kas nosaka darbu kvalitāti.
  8. Uzraudzīt būvdarbu līgumā un spēkā esošajos tiesību aktos noteikto vides aizsardzības prasību ievērošanu.
  9. Veikt segto un citu būvdarbu fotoattēlu uzņemšanu pirms konkrēto darbu uzsākšanas, darbu izpildes laikā un pēc darbu pabeigšanas un iesniegt tos Pasūtītājam.
  10. Pārbaudīt un izvērtēt no būvdarbu veicēja saņemtos veikto būvdarbu izpildes aktus, akceptējot tos vai 5 (piecu) darba dienu laikā no saņemšanas brīža pamatoti rakstveidā atteikt, un par savu lēmumu nekavējoties informējot Pasūtītāju, iesniedzot atteikuma kopiju.
  11. Kontrolēt būvdarbu izmaksu atbilstību Pasūtītāja apstiprinātajām izmaksu tāmēm un sniegt ikmēneša atskaites par izmaksām.
  12. Kontrolēt un uzraudzīt būvdarbu veikšanas un finanšu plūsmas grafikus, par konstatētajām neatbilstībām informēt Pasūtītāju.
  13. Nodrošināt, lai netiktu pārsniegts būvdarbu izpildes budžets, pamatotu papildus izdevumu rašanās gadījumā koordinēt būvniecības projekta korekciju ieviešanu.
  14. Būvdarbu izpildes laikā, konstatējot neparedzētos būvdarbus, kuru izmaksas pārsniedz būvdarbu līgumcenu, saskaņojot ar Pasūtītāju un Būvprojekta autoru iesniegt priekšlikumus līdzekļu ekonomijai esošo tāmju ietvaros, veikt būvdarbu veicēja sagatavoto papildus būvdarbu tāmju ekspertīzi un papildus darbu nepieciešamības/pamatotības izvērtējumu.
  15. Saskaņot materiālu apstiprināšanas formas (MAF), izvērtējot piedāvātā materiāla ekvivalenta atbilstību Būvprojektam, kā arī pamatot materiālu cenas izmaiņas.
  16. Organizēt, vadīt un protokolēt iknedēļas būvsapulces. Pirmo būvsapulci sasaukt ne vēlāk kā trīs darba dienu laikā pēc būvdarbu uzsākšanas. Kārtējās būvsapulces norises laiks tiek noteikts būvsapulces protokolā. Būvsapulces protokolu Izpildītājs izsniedz Pasūtītājam, būvdarbu veicējam un autoruzraugam ne vēlāk kā triju darba dienu laikā pēc būvsapulces.
  17. Sniegt iespējamo problēmu risinājumus, nesaskaņu vai neskaidrību gadījumos starp Pasūtītāju, galveno būvuzņēmēju, darbuzņēmēju un Būvprojekta autoru.
  18. Piedalīties konstatēto defektu fiksācijā, noformējot to rakstiski un parakstot attiecīgi sastādītu aktu.
  19. Ja Būvuzraudzības procesā tiek atklāti defekti, pārkāpumi vai atkāpes no Būvprojekta, būvdarbu tāmes un spēkā esošajiem Latvijas būvnormatīviem, pieprasīt no būvuzņēmēja konstatēto neatbilstību novēršanu un uzraudzīt neatbilstību novēršanas izpildi.
  20. Nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku Objekta ekspluatāciju. Kopā ar konstatācijas aktiem iesniegt situācijas vērtējumu un risinājumu, nepieciešamības gadījumā piesaistot autoruzraugu.
  21. Nepieciešamības gadījumā ieteikt Pasūtītājam piemērot būvdarbu līgumā noteiktos kavējuma sodus un/vai sodus par līguma noteikumu pārkāpumiem.
  22. Pirms Objekta nodošanas ekspluatācijā nodrošināt pilnu izpilddokumentācijas saskaņošanu un apstiprināšanu.
  23. Izpildītājs uzrauga, lai būvdarbi Objektā tiktu veikti, nebojājot iebūvējamās iekārtas un būvizstrādājumus, veicot nepieciešamos maskēšanas un nosegšanas darbus un netraucējot būvniecības procesu.
  24. Izpildītājs kontrolē, lai būvuzņēmējs sagatavotu Objektā iebūvēto inženieriekārtu ražotāju ekspluatācijas instrukcijas, pārliecinās par to, ka būvuzņēmējs veic pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama.
  25. Izpildītājs pieļauj tikai Būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu vai to ekvivalentus (ja tādi tiek pielietoti būvniecības līguma izpildē), ja tiem ir nepieciešamās ražotāju un/vai piegādātāju deklarācijas un tehniskās pases.
  26. Mēnesi pirms plānotās Objekta nodošanas ekspluatācijā sagatavot informāciju par Objekta gatavības statusu un sastādīt nepabeigto būvdarbu un atklāto defektu sarakstu, to izpildes un novēršanas grafiku un veikt tā kontroli līdz pilnīgai būvdarbu pabeigšanai un nodošanas un pieņemšanas akta parakstīšanai starp būvdarbu veicēju un Pasūtītāju.
  27. Pārbaudīt izpildrasējumus/izpilddokumentāciju, kā arī iekārtu ekspluatācijas un apkopes instrukcijas.
  28. Izpildītājs nav pilnvarots bez iepriekšējas saskaņošanas ar Pasūtītāju un bez attiecīga Pasūtītāja lēmuma:

44.1. apstiprināt Būvprojekta izmaiņas;

44.2. mainīt būvdarbu veikšanas termiņu;

44.3. apstiprināt būvizstrādājumu vai darba izmaksu vienības cenu, Būvprojekta un specifikāciju (tehnoloģiju, konstrukciju, materiālu) grozījumus.

* 1. Izpildītājs sagatavo un iesniedz pasūtītājam ikmēneša atskaiti par būvniecības gaitu iepriekšējā mēnesī, tai skaitā būvdarbu grafika ievērošanu un nodošanas - pieņemšanas aktu, ko iesniedz kopā ar rēķinu.

**Atskaites**

* 1. Izpildītājs sagatavo un iesniedz Pasūtītājam Būvuzraudzības izpildes ziņojumus:

46.1. **Būvuzraudzības uzsākšanas ziņojumu** (brīvā formā) iesniedz 14 (četrpadsmit) dienu laikā no būvdarbu uzsākšanas. Atskaitē ietver šādu informāciju:

46.1.1. Būvuzraudzības darbinieku paredzamais laika grafiks, kas tiks lietots kā atskaites dokuments;

46.1.2. būvdarbu izpildes kalendārais grafiks un naudas plūsma;

46.1.3. būvdarbu kvalitātes kontroles plāns;

46.1.4. būvdarbu līguma administratīvo saistību un noteikumu izpilde, norādot datumus (būvatļaujas izdošana, saistību raksti, būvlaukuma pārņemšana, zemju lietas, avansa un līguma izpildes spējas garantijas, satiksmes organizācija, informācijas stendi, apdrošināšana);

46.1.5. par Būvprojekta atbilstību un paredzamajiem riskiem (neparedzēti darbi, komunikāciju pārcelšana un citas Būvprojektā neiekļautas lietas);

46.1.6. priekšlikumi par paredzēto atskaišu formātiem (ikmēneša un pabeigšanas).

46.2. **Ikmēneša ziņojumu** iesniedz 5 (piecu) darba dienu laikā pēc būvdarbu izpildītāja izpildes akta (Forma 2) apstiprināšanas un tajā ietilpst:

46.2.1. atskaite par būvdarbu veicēja iepriekšējā periodā un kopā veiktajiem būvdarbiem;

46.2.2. pārskats par veiktajām kvalitātes pārbaudēm;

46.2.3. precizēts būvdarbu izpildes kalendārais un naudas plūsmas grafiks (paveiktā un plānotā salīdzinājums);

46.2.4. detalizēts Būvuzraudzības veikto darbu apraksts;

46.2.5. izlietotās dienas, precizēts izpildes un naudas plūsmas grafiks (paveiktā un plānotā salīdzinājums);

46.2.6. apzināto problēmu un risku, kā arī būvuzraudzības ieguldījuma to risināšanā un novēršanā apraksts;

46.2.7. būvdarbus raksturojoši fotoattēli (norādot uzņemšanas laiku, vietu un autoru);

46.2.8. Akts par Būvuzraudzībā iesaistīto darbinieku faktiski nostrādātajām dienām.

46.3. **Gala ziņojumu** iesniedz 14 (četrpadsmit) dienu laikā pēc būvdarbu pabeigšanas un tajā ietilpst:

46.3.1. atskaite par būvdarbu veicēja iepriekšējā periodā un pavisam kopā veiktajiem būvdarbiem;

46.3.2. faktiskais būvdarbu izpildes un naudas plūsmas grafiks;

46.3.3. faktiskais Būvuzraudzības izpildes un naudas plūsmas grafiks;

46.3.4. Būvprojekta un būvdarbu veicēja novērtējums;

46.3.5. informācija par būves pieņemšanu ekspluatācijā.

* 1. Ja būvdarbu izpildes termiņš ir par 2 (diviem) kalendārajiem mēnešiem garāks nekā iepirkuma līgumā noteiktais sākotnēji paredzētais būvdarbu izpildes termiņš, Izpildītājs, sākot ar 2. (otro) kalendāro mēnesi, 5 (piecu) darba dienu laikā pēc kalendārā mēneša beigām iesniedz:

47.1. būvuzņēmēja precizētu būvdarbu kalendāro grafiku;

47.2. precizētu Būvuzraudzības plānu.